ໜັງສືພິມຈີນ ທີ່ມີຊື່ສຽງ ປະນາມ ທ່ານ ໂອບາມາ ກ່ອນໜ້າ ການຢ້ຽມຢາມ
ບົດ​ບັນນາທິການ ​ຂອງໜັງ​ສື​ພິມ Global Times​ ສ່ວນ​ໃຫຍ່​ແລ້ວ ​ໄດ້​ສະທ້ອນ​ເຖິງ​ທັດສະນະ​ ຂອງ​ພັກ​ຄອມ​ ມິ​ວນິສຈີນ ຕໍ່ບົດບາດ ຂອງປະ​ທາ​ນາ​ທິບໍດີສະຫະລັດ.
ພຽງບໍ່ເທົ່າໃດມື້ ກ່ອນໜ້າ ປະທານາທິບໍດີສະຫະລັດ ທ່ານ ບາຣັກ ໂອບາມາ ເດີນທາງໄປຍັງປະເທດຈີນ ເພື່ອເຂົ້າຮ່ວມກອງປະຊຸມ ສຸດຍອດໃນຂົງເຂດນັ້ນ ໜັງສືພິມຂອງທາງການຈີນ ທີ່ມີສື່ສຽງ ສະບັບນຶ່ງ ໄດ້ກ່າວຫາທ່ານ ໂອບາມາ ວ່າເປັນຜູ້ນຳທີ່ບໍ່ມີປະສິດ ທິພາບ ທີ່ໄດ້ປະຕິບັດໜ້າທີ່ ບົດບັນນາທິການ ຂອງໜັງສືພິມ Global Times ໄດ້ພິມເຜີຍແຜ່ ພຽງບໍ່ເທົ່າໃດຊົ່ວໂມງກ່ອນທີ່ພັກເດໂມແຄຣັດຂອງປະທານາທິບໍດີ ໂອບາມາ ໄດ້ສູນເສຍການຄວບຄຸມສະພາສູງ ອັນໝາຍຄວາມວ່າ ພັກຣີພັບບຣິກັນ ທີ່ເປັນຝ່າຍຄ້ານ ໄດ້ຄອບຄອງທັງສອງສະພາ ຂອງສະຫະລັດ ບົດບັນນາທິການຂອງໜັງສືພິມດັ່ງກ່າວ ສ່ວນໃຫຍ່ແລ້ວ ໄດ້ສະທ້ອນເຖິງທັດສະນະຂອງ ພັກຄອມມິວນິສຈີນ ທີ່ກ່າວເຖິງທ່ານໂອບາມາວ່າ ທ່ານ ບໍ່ໄດ້ບັນລຸຄວາມຄາດຫວັງຂອງ ຜູ້ສະໜັບສະໜຸນທ່ານ ແລະວ່າ ປະທານາທິບໍດີ ໂອບາມາ ຈະໄປເຖິງປັກກິ່ງ ໃນອາທິດໜ້າ ເພື່ອເຂົ້າ ຮ່ວມກອງປະຊຸມ ສຸດຍອດ ການຮ່ວມມືດ້ານເສດຖະກິດເອເຊຍປາຊີຟິກ ຫຼືອາເພັກ ບ່ອນທີ່ຄາດກັນວ່າ ທ່ານຈະພົບປະກັບ ປະທານປະເທດຈີນ ທ່ານ ຊີ ຈິ້ນຜິງ ແບບນຶ່ງຕໍ່ນຶ່ງ ສາຍພົວພັນລະຫວ່າງສະຫະລັດກັບຈີນໄດ້ເກີດຄວາມເຄັ່ງຕຶງຂຶ້ນຍ້ອນ ບັນຫາຫຼາຍດ້ານ ລວມທັງ ການລະເມີດສິດທິມະນຸດຂອງຈີນ ບັນຫາຂັດແຍ້ງທາງທະເລໃນເອເຊຍ ບັນຫາ ດ້ານເສດຖະກິດ ແລະການກ່າວຫາຊຶ່ງກັນແລະກັນ ກ່ຽວກັບການສອດແນມທາງອິນເຕີແນັດ ບັນດາເຈົ້າໜ້າທີ່ສະຫະລັດ ກ່າວໃນວັນອັງຄານວານນີ້ວ່າ ທ່ານໂອບາມາ ຈະໃຊ້ການ ເຈລະຈາ ກັບທ່ານ ຊີ ເພື່ອສະແດງຄວາມກັງວົນ ກ່ຽວກັບອັນທີ່ວໍຊິງຕັນກ່າວວ່າ ການ ສອດແນມທາງອິນເຕີແນັດ ຕໍ່ລັດຖະບານ ແລະ ທຸລະກິດ ຕ່າງໆຂອງສະຫະລັດ ໂດຍ ປັກກິ່ງນັ້ນ